Lav et referat af nedenstående tekst:

Tekst:
Lidt som en fordansket udgave af Burj Khalifa tager det enorme sandslot i Skulpturparken Blokhus i mod en, når man kører ind i byen. Et nyt vartegn vil nogen kalde det, en stor bunke sand vil andre, men en ting er helt sikkert – rigtig mange mennesker slår vej forbi det 6.400 tons tunge og 21 meter høje sandslot i Blokhus. - Vi er meget imponerede over de detaljer, der er med herpå, siger Lone Søndergaard Schjøtt, der lørdag er i skulpturparken for at se det imponerende sandslot. Sandslottet, der er verdens største, er blevet lidt af en turistmagnet i den måned, det har stået i skulpturparken, faktisk er juni måned en rekordmåned for parken. Aldrig før har de haft så mange besøgende på en måned, og det takker de sandslottet for. - Jeg tror godt, vi kan være lidt småstolte, siger John Andersen, der er indehaver af Skulpturparken i Blokhus. Trækker 35.000 gæster Sandslottet har udover at trække mange mennesker til parken og byen også været dyrt. Tre og en halv millioner kroner lyder prisen på, som både Jammerbugt Kommune og erhvervsforeningen har været med til at betale, men indtil videre tyder det på, at det er pengene værd. Over 35.000 har betalt entre til skulpturparken i juli, og ifølge John Andersen har over 100.000 besøgt sandslottet, hvor der er fri entré, alene i juli måned. - Vi vil rigtig gerne fastholde det tryk og den udvikling, som sker i øjeblikket, og det er klart, at når vi så får muligheden for at støtte op om et projekt, der er så stort og så unikt, så skal vi være med, siger Lasse Nielsen, der er bestyrelsesmedlem i erhvervsforeningen Destination Blokhus. Erhvervsforeningen og kommunen er glade for at være med til at støtte projektet med at få verdens største sandslot til Blokhus, for når det regner på præsten, så drypper det jo som bekendt på degnen, og sådan er det også med store turismeattraktioner. - Det handler om, at det her område skal blive ved med at have en stor plads i de danske turisters hjerte, så de vender tilbage. Det er vedholdenheden og genbesøgene, som er gode for os, siger Lasse Nielsen. Skulpturparken Blokhus står selv bag opførelsen af sandslottet.

Referat:
I en måned har verdens største sandslot stået i Skulpturparken i Blokhus, og det har rigtig mange fundet ud af.